華林寺站

華林寺站係廣州地鐵嘅車站，2020年11月26號開放，喺荔灣區康王中路同埋長壽路嘅交界。

呢個站亦係距離上下九步行街最近嘅地鐵站。尤其係E出入口距離上下九步行街淨得350m到。

結構

樓層
呢個站一共有4層樓嘅地下區域，其中地下1樓係站廳，有票務設施，客務中心同商鋪、安檢設施；地下2樓同地下3樓係設備區；地下4樓係嘅月台。佢雖然冇休息室，但係有廁所同母嬰室，其中男廁喺月台中間，而女廁同母嬰室喺月台北邊。

打掂

打橫

站廳
呢個站嘅中間部份係收費區，四圍都俾免費區嘅行人通道圍住。收費區入面有好多扶手電梯同樓梯、專用𨋢往返月台都得。車站南北兩邊同中間部份嘅配色都唔同，其中南北兩邊係純白，中間部份係黑白漸變。

月台
呢個站有1個比較闊嘅島式月台，喺康王中路地底。不過佢爲咗唔影響康王中路嘅地面交通同考慮到呢個站有好多客流上落，所以佢嘅闊度同如意坊站差唔多咁闊；加上線位要符合康王路嘅走位，所以發現月台都係曲面。

商舖同自助服務
呢個站得好少自助服務設施。

出入口

呢個站夾埋有5個出入口，分別係B、C1、C2、D，E。雖然喺呢個站嘅五個出入口之間往返都唔使安檢，但係站廳北邊嘅免費區通道範圍列入咗安檢位，冇得直接穿過。

頭尾班車信息同配線圖

車站歷史

規劃
其實呢個站最先喺1997年嘅《廣州市城市快速軌道交通線網規劃研究》講嘅方案A入面嘅4號綫嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅車站。之後就變成西延段嘅車站，就加入咗舊二號綫一分為二嘅工程入面。不過嗰時舊荔灣區中部要搞條主幹道規劃，呢個站淨得個講，嗰時攞咗最早期嘅確定規劃——淨去到文化公園為止。

隨住無耐，呢個站考慮因為支持舊荔灣中部冇地鐵同解決同德圍一帶出行成日華山一條路嘅情況，而確定成爲北延段一部份，最後重定名做華林寺站。不過英文站名用嘅係廣州地鐵自行翻譯嘅Hualinsi Buddhist Temple。

施工
呢個站喺2016年4月25號正式逳手起，直到2018年10月7號封頂主體結構，重要喺2020年3月31號成功實現送電行爲。2020年9月30號先至將三權轉交畀地鐵。

開通
2020年11月26號，由於二期北延工程淨低部份正式開通，呢個站亦正式開放。

利用狀況
華林寺站係距離上下九步行街最近嘅地鐵站。雖然平時客流唔多，但係一到上落班高峰同節假日出行時，呢個站嘅客流程度非常之火爆。

附近嘅建築同景區

旅遊區
華林寺
錦綸會館
五眼井

步行街
上下九步行街
西來初地

商場
華林國際會館
荔灣廣場

文化裝飾

華林寺站係北延段其一文化站。喺月台一帶，牆面中間主要用咗黑白兩色點陣漸變重印咗葉脈同圓圈撈稿，南北兩邊配白玻璃牆面；柱身裝飾同黃沙站同楊箕站一樣，都係用白色大理石裝修。

攷

上一站·下一站 

廣州地鐵車站
荔灣區鐵路站